Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2005 M. BIRŽELIO 14 D. NUTARIMO NR. 647 „DĖL LIETUVOS RESPUBLIKOS VALSTYBINIO SOCIALINIO DRAUDIMO FONDO BIUDŽETO SUDARYMO IR VYKDYMO TAISYKLIŲ PATVIRTINIMO“ PAKEITIMO

2016 m. lapkričio 16 d. Nr. 1147

Vilnius

Lietuvos Respublikos Vyriausybė nutaria:

Pakeisti Lietuvos Respublikos valstybinio socialinio draudimo fondo biudžeto sudarymo ir vykdymo taisyklių, patvirtintų Lietuvos Respublikos Vyriausybės 2005 m. birželio 14 d. nutarimu 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“, 41 punktą ir jį išdėstyti taip:

„41. Valstybinė mokesčių inspekcija ar teritorinė valstybinė mokesčių inspekcija, išduodama naują ar pratęsdama anksčiau įsigytą verslo liudijimą asmeniui arba registruodama individualią veiklą pagal Lietuvos Respublikos gyventojų pajamų mokesčio įstatymą, patikrina asmens įsiskolinimą Fondui. Jeigu asmuo, įsigyjantis verslo liudijimą arba registruojantis individualią veiklą, skolingas Fondui, išskyrus atvejus, kai asmens skolos Fondui sumokėjimo terminas buvo atidėtas ir dar nesuėjęs, Valstybinė mokesčių inspekcija ar teritorinė valstybinė mokesčių inspekcija verslo liudijimo neišduoda ar nepratęsia arba neregistruoja individualios veiklos, kol sumokamas įsiskolinimas Fondui ir Valstybinei mokesčių inspekcijai ar teritorinei valstybinei mokesčių inspekcijai pateikiamas tai patvirtinantis dokumentas. Valstybinė mokesčių inspekcija ar teritorinė valstybinė mokesčių inspekcija negali išduoti verslo liudijimo trumpesniam negu 3 mėnesių laikotarpiui, jeigu asmuo nėra sumokėjęs socialinio draudimo įmokų iš anksto.“

Laikinai einantis
Ministro Pirmininko pareigas	Algirdas Butkevičius

Laikinai einanti

socialinės apsaugos ir darbo ministro pareigas	Algimanta Pabedinskienė